stanford-oval/wikipedia huggingface dataset:
The Voice (ארצות הברית)
תקציר > העונה השביעית

בעונה זו השופטים הם אדם לווין, בלייק שלטון פארל ויליאמס וגוון סטפאני. פרק הבכורה היה ב-22 בספטמבר 2014 ופרק הגמר ב-16 בדצמבר 2014. לגמר הגיעו בפעם הראשונה מאז העונה השנייה ארבעה מתמודדים, הזוכה היה קרייג ווין בויד (אנ') מהנבחרת של שלטון למקום השני הגיע מאט מקאנדרו(אנ') מהנבחרת של לווין שנחשב לחביב הקהל והפסדו ברגע האחרון הייתה הפתעה, למקום השלישי והרביעי הגיעו כריס ג'יימסון(אנ') ודמיאן (בהתאמה) אף שניהם מהנבחרת של לווין, מה שהפך את לווין למנטור הראשון שהגיע לגמר עם כל המתמודדים שהגיעו מנבחרתו להופעות החיות. בעונה זו היה בפעם ראשונה כרטיס חזרה לתוכנית התחרות הייתה בין כל מי שהודח משלב 12 האחרונים והזוכה חזר לגמר, דמיאן זכה בכרטיס באותו ערב שהודח מהתוכנית.
תקציר > העונה השמינית

בעונה זו השופטים הם אדם לווין, בלייק שלטון פארל ויליאמס וכריסטינה אגילרה.
תקציר > העונה התשיעית

בעונה זו השופטים הם אדם לווין, בלייק שלטון פארל ויליאמס וגוון סטפאני. הזוכה של עונה זו הוא ג'ורדן סמית'(אנ') מהנבחרת של אדם לווין.
תקציר > העונה העשירית

בעונה זו השופטים הם אדם לווין, בלייק שלטון פארל ויליאמס וכריסטינה אגילרה. הזוכה של עונה זו היא אליסן פורטר(אנ') מהנבחרת של כריסטינה אגילרה .
תקציר > העונה האחת עשרה

בעונה זו השופטים הם אדם לווין, בלייק שלטון, מיילי סיירוס ואלישיה קיז. ב-21 באוגוסט, שודר פרק הצצה באורך 30 דקות מיד לאחר טקס הסיום של אולימפיאדת ריו דה ז'ניירו. פרק הבכורה עלה לשידור ב-19 בספטמבר 2016.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס התקשורת של הליגה ההומו-לסבית נגד השמצה | תוכנית תחרות הריאליטי הטובה ביותר | The Voice | מועמדות |  |
| 2024 | פרס אמי אמנותי לבידור בפריים טיים | עיצוב התאורה הטוב ביותר / בימוי תאורה בסדרת מגוון | אוסקר דומינגז, דן בולנד, רונלד וורסגאלה, ארין אנדרסון, אנדרו מוני, ג'ף שוד וטרנס הו | מועמדות |  |
| 2024 | פרס אמי אמנותי לבידור בפריים טיים | האיפור הטוב ביותר לתוכנית מגוון, עיון או ריאליטי | דארסי גילמור, ג'ינה גיגליירי, קריסטן ברנרד, ניקי קרבונטה, קרלין קרנס, אלי מעלוף, אנתוני נגוין ומרילין לי שפיגל | מועמדות |  |
| 2024 | פרס אמי אמנותי לבידור בפריים טיים | עריכת התמונה הטובה ביותר לתוכנית מציאות מובנית או תחרות | שון בסמן, ג'ון מ. לרסון, רוברט מ. מלאכובסקי ג'וניור, מאט אנטל, ג'ון באלדינו, מתיו בלייר, מליסה סילבה בורדן, וויליאם פביאן קסטרו, אנדרו סיאנסיה, ניקולס דון ויטו, גלן אבסו, ריק אנריקה, גרג פיצסמונס, בריאן פרוינדליך, נואל א. גררה, אליסה דרסמן להנר, ג'ון הומסלי, אומגה הסו, ניקי האנטר, ריאן פ. ג'יימס, ליז קרני, טרי מלוני, ג'יימס ג'יי מונוז, בארי מרפי, ריץ' רמיס, רובי תומפסון, מאט וואפיי ואריק ווייז. | זכייה |  |
| 2024 | פרס אמי אמנותי לבידור בפריים טיים | מיקס הסאונד הטוב ביותר בתוכנית ריאליטי | מייקל אבוט, קניאטה ווסטברוק, רנדי פאוסטינו, כריסטיאן שרדר, קרלוס א. טורס, אנדרו פלטשר, שון סבסטיאן, טים האטיאמה, אדריאן אורדונז, בארי ויר ג'וניור וריאן יאנג | מועמדות |  |
| 2024 | פרס אמי לבידור בפריים טיים | תוכנית תחרות הריאליטי הטובה ביותר | The Voice | מועמדות |  |
הנגיף (סדרת טלוויזיה)

| --- | --- |

 מבוסס על:  The Strain 
 סוגה:  אימה
 יוצרים:  גיירמו דל טורו  צ'אק הוגאן
 שחקנים:  קורי סטול דייוויד בראדלי ריכרד זאמל
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  ניו יורק 
 מספר עונות:  4
 מספר פרקים:  46
 הפקה
 מפיקים בפועל:  גיירמו דל טורו 
 הפצה:  פוקס המאה ה-20 בטלוויזיה, הולו, דיסני+ 
 מוזיקה:  רמין ג'וואדי 
 אורך פרק:  40 דקות
 שידור
 רשת שידור:  FX
 רשת שידור בישראל:  Yes
 תקופת שידור מקורית:  13 ביולי 2014 – 17 בספטמבר 2017
 קישורים חיצוניים
 אתר רשמי
 דף התוכנית ב-IMDb
 
הנגיף (באנגלית: The Strain) היא סדרת אימה אמריקאית שעלתה לשידור לראשונה ב-13 ביולי 2014, ברשת FX. הסדרה נוצרה על ידי גיירמו דל טורו וצ'אק הוגאן, והיא מבוססת על טרילוגיית הספרים שלהם בעלי אותו השם. פרק הפיילוט בוים על ידי דל טורו עצמו. בעונה הראשונה שודרו 13 פרקים.
ב-6 באוגוסט 2014, הודיעה רשת FX כי הזמינה עונה שנייה המכילה 13 פרקים, העונה השנייה עלתה לשידור בארצות הברית ב-12 ביולי 2015. ב-7 באוגוסט 2015, הוזמנה עונה שלישית שעלתה לשידור בארצות הברית ב-28 באוגוסט 2016. העונה הרביעית והאחרונה עלתה לשידור בארצות הברית ב-16 ביולי 2017.
בישראל הסדרה משודרת ב-Yes.
תקופת שידור מקורית

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 13 ביולי 2014 | 5 באוקטובר 2014 |
|  | 2 | 13 | 13 | 12 ביולי 2015 | 4 באוקטובר 2015 |
|  | 3 | 10 | 10 | 28 באוגוסט 2016 | 30 באוקטובר 2016 |
|  | 4 | 10 | 10 | 16 ביולי 2017 | 17 בספטמבר 2017 |
סקירה

מטוס מברלין נוחת בנמל התעופה הבינלאומי ג'ון פ. קנדי שבניו יורק כאשר האורות שלו כבויים והדלתות נעולות. חוקרי המרכז לבקרת מחלות ומניעתן ד"ר אפרים גודוות'ר, ד"ר נורה מרטינז והצוות שלהם נשלחים על מנת לחקור את המקרה. על סיפון המטוס הם מוצאים 206 גופות ו-4 ניצולים. המצב מתחיל להתדרדר כאשר הגופות נעלמות מחדר המתים. גודוות'ר ואנשים נוספים המסייעים לו, מוצאים את עצמם נאבקים באיום עתיק על האנושות, ומנסים להגן לא רק על קרוביהם, אלא על העיר כולה.
שחקנים ודמויות > ראשיים

קורי סטול - ד"ר אפרים גודוות'ר, ראש צוות של המרכז לבקרת מחלות ומניעתן בניו-יורק.
דייוויד בראדלי - פרופסור אברהם סטרקיאן, ניצול שואה בעל חנות עבוט בניו-יורק.
מיה מאסטרו - ד"ר נורה מרטינז, חברה בצוות של המרכז לבקרת מחלות ומניעתן וחברה קרובה של גודוות'ר.
קווין דורנד - ואסילי פט, מדביר מטעם עיריית ניו-יורק ממוצא אוקראיני, אשר משתתף במאבק להצלת האנושות.
ג'ונתן הייד - אולדריץ' פאלמר, מיליארדר קשיש אשר רודף אחר חיי נצח.
ריכרד זאמל - תומאס אייקהורסט, ערפד שלו היסטוריה משותפת של 70 שנה עם סטרקיאן. בחיו הקודמים הוא היה מפקד נאצי במחנה השמדה בפולין.
שון אסטין - עובד המרכז לבקרת מחלות ומניעתן שעובד עם גודוות'ר (עונה ראשונה).
נטלי בראון - קלי גודוות'ר, אשתו של אפרים.
רופרט פנרי-ג'ונס - קווינלאן, חצי ערפד (עונה 2).
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |

מימין לשמאל:  ג'ק קיזי, מיגל גומז, נטלי בראון, ג'ונתן הייד, ריכרד זאמל, קורי סטול, דייוויד בראדלי
הפקה > פיתוח

ב-2006 דל טורו הציע את "הנגיף" כסדרת טלוויזיה לרשת פוקס, המשא ומתן נכשל לאחר שנשיא הרשת ביקש מדל טורו לכתוב את הסדרה כקומדיה. סוכנו הציע להרחיב את הרעיון כסדרת רומנים. דל טורו ביקש מצ'אק הוגאן לסייע לו בכתיבה. הוגאן הסכים לאחר שקרא עמוד וחצי מהפרויקט עליו התחיל לעבוד דל טורו. הפרק הראשון בטרילוגיית הרומנים, "הנגיף", שוחרר ב-2009. ב-2010 שוחרר הפרק השני "הסתיו", וב-2011 שוחרר הפרק השלישי והאחרון, "הלילה הנצחי".
לאחר פרסום הספר הראשון, אולפנים ורשתות שידור החלו להציע להפוך את הספר לסדרת טלוויזיה או סרט, אך דל טורו והוגאן דחו את ההצעות בטענה כי הם אינם מעוניינים שגרסה טלוויזיונית תשפיע על המשך הכתיבה שלהם בספרים הבאים. לאחר פרסום הספר השלישי הם פנו לכל רשת שידור, לבסוף הם בחרו את רשת FX מכיוון שהרשת העדיפה להצמד ככל הניתן לסיפור המקורי של הספרים, ובנוסף הרשת אהבה את הרעיון כי לסדרה יש סוף סגור והיא צפויה להמשך 3-5 עונות. דל טורו ציין כי כל אחד משני הספרים הראשונים, ממלאים עונה אחת בנפרד, והספר האחרון יכול למלא 2-3 עונות. נשיא רשת FX ציין כי הסדרה תכיל בסך הכל בין 39 ל-65 פרקים.
הפקה > צילומים

הצילומים לפרק הפיילוט החלו ב-17 בספטמבר 2013, בטורונטו, אונטריו, קנדה, והסתיימו ב-31 באוקטובר 2013. FX הזמינו 13 פרקים לאחר מכן. העונה הראשונה צולמה בין 25 בנובמבר 2013 ועד 30 באפריל 2014. הצילומים לעונה השנייה החלו בנובמבר 2014 בטורונטו.
הפקה > מוזיקה

המוזיקה הולחנה על ידי ראמין דג'וואדי, שגם הלחין בסרטו של דל טורו פסיפיק רים.
הפקה > שיווק

בפרסום המקורי לסדרה, הופיעה תולעת אשר יוצאת מעין של אדם. בעקבות תלונות של הציבור החליטו ברשת FX להחליף את הפרסום שהופיע בשלטי החוצות.
המרגלים של וושינגטון

| --- | --- |

המרגלים של וושינגטון
 מבוסס על:  Washington's Spies: The Story of America's First Spy Ring 
 סוגה:  דרמה תקופתית
 יוצרים:  קרייג סילברסטין
 שחקנים:  ג'יימי בל סת' נומריך דניאל הנשל הת'ר לינד מגן וורנר קווין מקנלי ברן גורמן אנגוס מקפדן שמואל רוקין  ג'יי ג'יי פילד איאן קאהן אווין יומן קסניה סולו
 ארץ מקור:  ארצות הברית
 שפות:  אנגלית
 מקום התרחשות:  ניו יורק 
 מספר עונות:  4
 מספר פרקים:  40
 הפקה
 מפיק:  קרייג סילברסטין בארי יוספסון מיכאל טיילור
 מפיקים בפועל:  לארי רפפורט מיטצ'ל אמסטרד הנרי ברונשטיין
 חברת הפקה:  AMC Studios Sesfonstein Productions Josephson Entertainment
 עורכים:  אנדרו סקליר הארי ב. מילר השלישי דוד לייבוביץ'
 אתר צילומים:  וירג'יניה
 צלמים:  לול קרוולי, מרווין רש 
 מוזיקה:  מרקו בלטרמי ברנדון רוברטס
 אורך פרק:  42-47 דקות
 שידור
 רשת שידור:  AMC
 רשת שידור בישראל:  Yes Oh
 תקופת שידור מקורית:  6 באפריל 2014 – הווה
 תקופת שידור בישראל:  1 במאי 2014 – הווה
 קישורים חיצוניים
 האתר הרשמי של הסדרה
 דף התוכנית ב-IMDb
 
המרגלים של וושינגטון (אנגלית: TURN: Washington's Spies) היא סדרת דרמה תקופתית המבוססת על ספרו של אלכסנדר רוז, "המרגלים של וושינגטון: סיפורה של מחתרת המרגלים הראשונה של אמריקה" (2007) (Washington's Spies: The Story of America's First Spy Ring) המתאר את ההיסטוריה של מחתרת קלפר. הסדרה עלתה לאוויר ב-6 באפריל 2014 בערוץ AMC האמריקאי.
הסדרה חודשה לעונה שנייה בת עשרה פרקים ב-23 ביוני 2014 והחלה את שידוריה ב-13 באפריל 2015. הסדרה חודשה לעונה שלישית בת עשרה פרקים ב-15 ביולי 2015, אשר עלתה לאוויר ב-25 באפריל 2016 ושודרה עד ה-27 ביוני של אותה שנה. עונה רביעית החלה את שידוריה ב-17 ביוני 2017 והסתיימה ב-12 באוגוסט של אותה שנה.
סקירת סדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 6 באפריל 2014 | 8 ביוני 2014 |
|  | 2 | 10 | 10 | 13 באפריל 2015 | 8 ביוני 2015 |
|  | 3 | 10 | 10 | 25 באפריל 2016 | 27 ביוני 2016 |
|  | 4 | 10 | 10 | 17 ביוני 2017 | 12 באוגוסט 2017 |
עלילה

בשנים 1776–1777, במחוז סטוקט בניו יורק, חוואי צעיר וחברי ילדותו יוצרים מחתרת מרגלים בשם מחתרת קלפר אשר עוזרת בסופו של דבר להפוך את היוצרות במלחמת העצמאות האמריקאית. הסדרה מתחילה באוקטובר 1776, זמן קצר לאחר ניצחונות הבריטים, למען מלך אנגליה, בלונג איילנד, סטטן איילנד, ובעיר ניו יורק אשר הותירו את צבאו של ג'ורג' וושינגטון במצוקה קשה.
על פי שקופיות ההקדמה של הפרק הראשון: "סתיו 1776. המורדים הכריזו מלחמה על כתר המלוכה. עקב עגינה מוצלחת של חילות הים, צבא הוד מלכותו דחק את צבאותיו של ג'ורג' וושינגטון ליערות. העיר ניו יורק משמשת כבסיס מבצעים עבור הבריטים. הנאמנים לכתר באי לונג איילנד הסמוך, שומרים על ערנות מפני מרגלים ותומכיהם".
דמויות

אברהם "אייב" וודהול (ג'יימי בל)
מייג'ור בנג'מין טלמדג' (סת' נומריך)
לוטננט קיילב ברוסטר (דניאל הנשל)
אנה סטרונג (הת'ר לינד)
מרי וודהול (מגן וורנר)
השופט ריצ'רד וודהול (קווין מקנלי)
מייג'ור אדמונד היולט (ברן גורמן)
מייג'ור רוברט רוג'רס (אנגוס מק'פיידן)
קפטן ג'ון גרייבס סימקו (שמואל רוקין)
מייג'ור ג'ון אנדרה (ג'יי ג'יי פילד)
גנרל ג'ורג' וושינגטון (איאן קאהן)
גנרל בנדיקט ארנולד (אווין יומן)
פגי שיפן (קסניה סולו)
רוברט טאונסנד (ניק ווסטרייט) (משני בעונה 2, ראשי בעונה 3-4)
דמויות > דמויות משניות

נתניאל סאקט (סטיבן רות) (עונות 1–2)
סמואל טאונסנד (ג'ון בילינגסלי) (עונות 2–3)
ג'יימס ריבינגטון (ג'ון קרול לינץ') (עונות 3–4)
אביגייל (אידרה ויקטור)
ג'ורדן - אקינבודה (אלדיס הודג')
רייצ'ל קלארק (טיילור רוברטס)
סיסרו (דרן אלפורד)
גנרל צ'ארלס לי (בריאן פיני) (עונות 1–2)
ג'ון רובסון (ג'יימי האריס)
קולונל יוסף ריד (אלכס מילר)
גנרל צ'ארלס סקוט (מיכאל גסטון) (עונה 1)
פילומנה (איימי גומניק) (עונות 1, 3-4)
סילה סטרונג (רוברט בייצל) (עונות 1, 4)
אנסין בייקר (תומאס קיגן) (עונה 1)
ויליאם לי (ג'נטרי ווייט) (עונות 2–3)
פרסים ומועמדויות

העונה הראשונה של הסדרה קיבלה את פרס המדיה והבידור מטעם ארגון "בנות המהפכה האמריקאית" (Daughters of the American Revolution).
הערות שוליים

1 2 3  Turn: Washington's Spies, AMC אוכזר 16 ביולי 2015
↑   רותה קופפר, המרגלים של וושינגטון, גרסת 1776, באתר הארץ, 29 באפריל 2014
↑  Washington's Spies: The Story of America's First Spy Ring - ISBN 978-055-380-421-8, אלכסנדר רוז, הוצאת ספרים בנטם (Bantam Books), ניו-יורק, 2006
↑  TCA: AMC Picks Up ‘Halt & Catch Fire’ & ‘Turn’ To Series, נלי אנדריבה, דדליין, 26 ביולי 2014
↑  TURN: Origins Comic Now Online, לי דייטון, AMC, 26 במרץ 2014
↑  AMC Announces Premiere Dates for Final Season of 'Mad Men', 'Better Call Saul', 'Turn' & More, שרה ביבל, TV by the Numbers, 11 בינואר 2014
↑  AMC Renews 'Turn' for a Second Season, מיכאל אוקונל, הוליווד ריפורטר, 23 ביוני 2014
↑  10 סדרות מומלצות שחוזרות לעונה חדשה וממש שווה לכם לצפות בהן, שני רבינוביץ', הפטריה, 4 ביוני 2015
↑  AMC Expanding Monday Push, Sets Season 2 of ‘Turn’ For Night, ריק קיסל, מגזין וראייטי, 23 בפברואר 2015
↑  AMC Renews 'Turn' for Third Season, קייט סטנהופ, הוליווד ריפורטר, 15 ביולי 2015
↑  ג'נטרי ווייט: בילי לי, באתר IMDb.
↑  TURN 2014 DAR Media & Entertainment Award Ceremony, AMC
זה הסוף שלי

| --- | --- |

לוגו הסדרה
 סוגה:  קומדיית מצבים
 יוצרים:  טוד הימל ג'וש סילברסטין
 שחקנים:  אוליביה הולט אוסטין נורת' פיפר קורדה פייטון קלארק שרה גילמן
 פסקול:  "Time of Our Lives" המבוצע על ידי אוליביה הולט
 ארץ מקור:  ארצות הבריתארצות הברית
 שפות:  אנגלית 
 מקום התרחשות:  שיקגו 
 מספר עונות:  2 
 מספר פרקים:  39 
 הפקה
 מפיקים בפועל:  טוד הימל ג'וד פילוט פיל בייקר
 חברת הפקה:  It's a Laugh Productions That's Not So Funny Productions
 הפצה:  Disney–ABC Domestic Television, דיסני+ 
 אורך פרק:  22-24 דקות
 שידור
 רשת שידור:  ערוץ דיסני 
 רשת שידור בישראל:  ערוץ דיסני ישראל
 תקופת שידור מקורית:  17 בינואר 2014 – 16 באוקטובר 2015
 תקופת שידור בישראל:  8 במאי 2014 – 24 במרץ 2016
 קישורים חיצוניים
 אתר הסדרה
 דף התוכנית ב-IMDb
 
זה הסוף שלי (מאנגלית: I Didn't Do It, בתרגום חופשי: "לא עשיתי את זה") היא סדרת קומדיית מצבים אמריקאית שבה מככבים אוליביה הולט, אוסטין נורת', פיפר קורדה, פייטון קלארק ושרה גילמן. העונה הראשונה שודרה מה-17 בינואר 2014 עד ה-7 בדצמבר 2014. בישראל, הסדרה החלה את שידוריה בערוץ דיסני ישראל ב-8 במאי 2014.
ב-3 ביולי 2014, ערוץ דיסני הזמינו עונה שנייה. העונה השנייה עלתה לשידור ב-15 בפברואר 2015, ובישראל ב-12 בנובמבר 2015.
הסדרה הסתיימה ב-16 באוקטובר 2015 ובישראל ב-24 במרץ 2016, לאחר 2 עונות ו-39 פרקים.
הסדרה עלתה בדיסני+ לכבוד השקתה בישראל ב-16 ביוני 2022.
עלילה

לינדי ולוגאן הם תאומים היוצאים לשרשרת הרפתקאות מרתקות ובלתי צפויות עם שלושת חבריהם הטובים, ג'סמין, גארט ודיליה. ביחד הם מתחילים את השנה הראשונה שלהם בבית ספר תיכון, שם הם הופכים מצבים שגרתיים, לאסונות.
דמויות ראשיות

לינדי (אוליביה הולט) - לינדי השקדנית היא המבריקה שבחבורה, וידועה ככזו שמצילה את המצב כשהחברים מוצאים את עצמם בצרה. יש לה הרגל מגונה להתנשא על הישגיהם של אנשים, בנוסף, ללינדי אין חבר דבר שמציק לה בתחילת העונה השנייה עד שהיא מבינה שהיא לא צריכה אף אחד כדי להיות מאושרת.
לוגן (אוסטין נורת') - לוגאן, התאום הלא זהה של לינדי, שולט במסדרונות התיכון עם הביטחון העצמי, המראה הנאה וחוכמת הרחוב שלו. לוגאן איטי-מחשבה ועצלן, אך מרוצה מכך. בעונה השנייה מגלה שלג'סמין יש רגשות כלפיו ובפרק האחרון הם הופכים לזוג.
ג'סמין (פיפר קורדה) - ג'סמין האופנתית מצטיינת בלימודים, בפעילויות שאחרי שעות הלימודים ובחייה החברתיים כאחד. ג'סמין היא חומרנית מעט, וידועה בכך שהיא "ילדה טובה".
גארט (פייטון קלארק) - גארט, הקול השקול שבחבורה, זהיר בהתנהלותו, אלא אם כן הוא נמצא במגרש הפוטבול. לגארט יש אמא העוסקת בהרמת משקולות ואילוף כלבים לתחרויות שאינה נותנת לו יחס, הוא אף נקרא על שם אחד מכלביה האהובים.
גארט אובססיבי עם כסף ומרבה להזכיר לאנשים שהם חייבים לו כסף, אפילו כשמדובר בסכומים פעוטים.
דיליה (שרה גילמן) - דיליה, המוזרה שבחבורה, עצמאית בשטח ותמיד מוכנה לכל הרפתקה. דיליה תמיד אומרת את דעתה, גם כאשר זה מביך או לא פופולרי.
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 20 | 17 בינואר 2014 | 7 בדצמבר 2014 | 8 במאי 2014 | ינואר 2015 |
|  | 2 | 19 | 15 בפברואר 2015 | 16 באוקטובר 2015 | 12 בנובמבר 2015 | 24 במרץ 2016 |
הערות שוליים

1 2  אביב שמח עם ערוץ דיסני! באתר "הורים וילדים"
↑  הסדרה זה הסוף שלי חודשה לעונה שנייה על ידי ערוץ דיסני באתר Zap2it
↑  תוכניות השידור של ערוץ דיסני לאוקטובר 2015
↑  http://tvschedule.zap2it.com/tv/i-didnt-do-it/episode-guide/EP01843456?aid=tvschedule
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
הספינה האחרונה (סדרת טלוויזיה)

| --- | --- |

 מבוסס על:  The Last Ship 
 סוגה:  פוסט-אפוקליפטית
 יוצרים:  האנק שטיינברג סטיב קין
 כותבים:  הנק סטיינברג, קמרון ולש, ג'סיקה בוטלר, סטיב קיין, Quinton Peeples 
 בימוי:  ג'ונתן מוסטו, סרג'ו מימיקה-גזאן, Michael Katleman, Paul Holahan, ג'ק בנדר, ברד טרנר 
 שחקנים:  אריק דיין אדם בולדווין
 ארץ מקור:  ארצות הברית
 שפות:  אנגלית רוסית מנדרינית תקנית (עונה 3) יוונית (עונה 4) ספרדית (עונה 5) 
 מספר עונות:  5
 מספר פרקים:  56
 הפקה
 מפיק:  מייקל ביי 
 מפיקים בפועל:  מייקל ביי ג'ק בנדר
 חברת הפקה:  פלטינום דיונס
 הפצה:  האחים וורנר טלוויזיה, הולו 
 עורכים:  מרטה אוורי, אדוארד א. וורשילקה, רנדי ג'ון מורגן, קן בלקוול 
 אתר צילומים:  סן דייגו, ארצות הברית
 צלמים:  קורט פי, כריסטופר פלונה, לוקס אטין 
 מוזיקה:  ג'יימס דולי, ג'יימס לוין, נייתן וייטהאד, סטיב ג'בלונסקי 
 אורך פרק:  43 דקות
 שידור
 רשת שידור:  TNT
 תקופת שידור מקורית:  22 ביוני 2014 – 11 בנובמבר 2018
 קישורים חיצוניים
  אתר האינטרנט הרשמי של הספינה האחרונה
 דף התוכנית ב-IMDb
 
הספינה האחרונה (באנגלית: The Last Ship) היא סדרת דרמה פוסט-אפוקליפטית אמריקאית, המבוססת על רומן באותו שם משנת 1988, שנכתב על ידי ויליאם ברינקלי. במאי 2013, הזמינה רשת הכבלים TNT עשרה פרקים לעונה הראשונה של סדרת הטלוויזיה. הקרנת הבכורה לפרק הראשון התקיימה ב-22 ביוני 2014, בארצות הברית. הסדרה מצולמת על גבי משחתות מסדרת המשחתות ארלי ברק.
עלילה

פרק זה לוקה בחסר. אנא תרמו לוויקיפדיה ו.  התיאור תקוע על תחילת העונה הראשונה.
לאחר שמגפה עולמית הרגה מעל 80% מאוכלוסיית העולם, על הצוות (המורכב מ-218 גברים ונשים) של משחתת צי ארצות הברית מסדרת ארלי ברק בשם הבדיוני USS נייתן ג'יימס, היחידה שלא נפגעה מהמגפה, הוטלה המשימה למצוא תרופה למגפה, למגר את הנגיף ולהציל את האנושות.
הפקה

ב-18 ביולי 2014, הוזמנו עוד 13 פרקים לעונה השנייה. העונה השנייה עלתה לשידור ב-21 ביוני 2015. ב-12 באוגוסט 2015, הוזמנו 13 פרקים נוספים לעונה השלישית. העונה השלישית עלתה לשידור ב-12 ביוני 2016. ב-31 ביולי 2016, הוזמנו 10 פרקים נוספים לעונה הרביעית שהחלה להיות משודרת ב-20 באוגוסט 2017. ב-8 בספטמבר 2016, הוזמנו 10 פרקים נוספים לעונה החמישית והאחרונה שהחלה להיות משודרת ב-9 בספטמבר 2018.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 10 | 10 | 22 ביוני 2014 | 24 באוגוסט 2014 |
|  | 2 | 13 | 13 | 21 ביוני 2015 | 6 בספטמבר 2015 |
|  | 3 | 13 | 13 | 12 ביוני 2016 | 11 בספטמבר 2016 |
|  | 4 | 10 | 10 | 20 באוגוסט 2017 | 8 באוקטובר 2017 |
|  | 5 | 10 | 10 | 9 בספטמבר 2018 | 11 בנובמבר 2018 |
שחקנים ודמויות > דמויות ראשיות

אריק דיין – קפטן טום צ'נדלר, מפקד הספינה USS נייתן ג'יימס.
רונה מיטרה – ד"ר רייצ'ל סקוט, הכינה את התרופה ונרצחה בפרק האחרון של העונה השנייה.
אדם בולדווין – מייק סלאטרי, קצין המבצעים של הנייתן ג'יימס. בטרם גיוסו לצי שירת סלאטרי כבלש במחלק הרצח של משטרת שיקגו שבוי של טקאייה בעונה השלישית.
ג'ון פייפר-פרגוסון – טקס נולאן, קבלן אבטחה פרטי יוצא הכוחות המיוחדים אשר חובר לצוות הספינה במפרץ גואנטנמו.
טרוויס ואן וינקל – לוטננט דניאל ג'ושוע "דני" גרין, מפקד מחלקת לוחמה הררית של הכוחות המיוחדים של הצי שמוצבת על הנייתן ג'יימס.
ברידג'ט רגן – סשה קופר, קצינת מודיעין של הצי לשעבר המשרתת תחת מסווה של דיפלומטית בסין עבור ממשלת ארצות הברית החדשה. הצטרפה לצוות הספינה החל מעונה 3 ומוצבת תדיר למשימות פשיטה של הכוחות המיוחדים.
שחקנים ודמויות > דמויות משניות

אלפרה וודארד – איימי גרנדרסון, סגנית היו"ר של המועצה למדיניות ההגנה של נשיא ארצות הברית. היא הבכירה ביותר שידוע בוודאות ששרדה, מקרב חברי הבית הלבן, בתה, סגן אלישה גרנדרסון משרתת על הנייתן ג'יימס. במהלך הסדרה מתגלה כי היא הורגת אנשים הנגועים במחלה ושורפת את גופותיהם במטרה להפעיל תחנת כוח ולספק חשמל לבולטימור.
ענבר לביא – סגן רוית ביווס מצה"ל, חברה בתוכנית ההכשרה של צי ארצות הברית למבצעים משותפים. מתה בעונה השנייה בעקבות הפיצוץ באסדה.
ג'ודי טרנר-סמית' – סמ"ר אזימה קאנדי.
גרייס קאופמן (אנ') – אשלי צ'נדלר, בתו של טום.
הערות שוליים

USS האלסי, ששימשה כסט לצילומי הסדרה על סיפון הספינה הבדיונית USS נייתן ג'יימס
צוות השחקנים על הסט (2016)
בית הקלפים (סדרת טלוויזיה אמריקאית)

| --- | --- |

לוגו הסדרה
 מבוסס על:  בית הקלפים (סדרה בריטית)
 סוגה:  סדרת דרמת מתח פוליטית
 יוצרים:  בו וילימון, דייוויד פינצ'ר, מייקל דובס, קווין ספייסי, אריק רות', אנדרו דוויס, דנה ברונטי, ג'ון מלפי, ג'ושוע דונן
 כותבים:  בו וילימון, ריק קליבלנד, סם פורמן, שרה טרים, ג'ינה ג'יאנפרידו, קייט בארנו
 בימוי:  דייוויד פינצ'ר 
 שחקנים:  קווין ספייסי, רובין רייט
 פרסים:  Goldene Kamera Digital Award 
 ארץ מקור:  ארצות הברית 
 שפות:  אנגלית 
 מקום התרחשות:  וושינגטון די. סי. 
 מספר עונות:  6 
 מספר פרקים:  73 
 הפקה
 מפיקים בפועל:  בו וילימון, קווין ספייסי, דייוויד פינצ'ר, אריק רות' 
 חברת הפקה:  Media Rights Capital
 הפצה:  Sony Pictures Television 
 מוזיקה:  ג'ף ביל 
 שידור
 רשת שידור:  נטפליקס 
 פורמט (תמונה):  HDTV (עונה ראשונה) Ultra HDTV (מהעונה השנייה)
 פורמט (קול):  דולבי דיגיטל 5.1
 תקופת שידור מקורית:  1 בפברואר 2013 – 2 בנובמבר 2018
 קישורים חיצוניים
 אתר רשמי
 דף התוכנית ב-IMDb
 
בית הקלפים (באנגלית: House of Cards) היא סדרת דרמה פוליטית אמריקאית, הראשונה שפותחה עבור חברת נטפליקס. הסדרה היא עיבוד מחדש של סדרה בריטית בשם זה ששודרה ב-BBC בשנות ה-90, שהתבססה על ספרו של מייקל דובס. עלילת הסדרה עוקבת אחר פרנסיס "פרנק" ג'יי אנדרווד, פוליטיקאי ממולח וחסר מעצורים. בדומה לסדרה הבריטית, אחד ממאפייני הסדרה הוא שבירת הקיר הרביעי שמתבצעת על ידי הגיבור בגילומו של קווין ספייסי.
בעקבות האשמות על הטרדות מיניות נגד קווין ספייסי, פוטר השחקן מהסדרה זמן קצר לאחר תחילת הפקת העונה השישית והאחרונה. הפקת עונה זו החלה מחדש ללא מעורבותו של ספייסי, והיא עלתה לשידור בנובמבר 2018.
עלילה > העונה הראשונה

פרנק (פרנסיס) אנדרווד הוא חבר קונגרס ממדינת קרוליינה הדרומית, המכהן כמצליף סיעת הרוב הדמוקרטי בבית הנבחרים של ארצות הברית. לאחר בחירתו של גארט ווקר לנשיא ארצות הברית, מצפה פרנק להתמנות למזכיר המדינה, אך לאכזבתו הנשיא חוזר בו מהבטחתו ומודיע כי בכוונתו למנות מועמד אחר. פרנק יוצא למסע ברוטלי של תככנות פוליטית על מנת לנקום, לקדם את מעמדו ולטפס במעלה הסולם הפוליטי.
לשם כך משתמש פרנק בזואי ברנס, עיתונאית צעירה ושאפתנית, כשופרו להדלפות. הוא משתמש גם בפיטר רוסו, חבר קונגרס מפנסילבניה שהוא נרקומן ואלכוהוליסט, ככלי שרת להשגת מידע ולקידום אינטרסים פוליטיים, ובאנשים אחרים הסובבים אותו, בהם ראש סגל הבית הלבן, יושב ראש בית הנבחרים ואף סגן הנשיא. במהלך תככיו נעזר פרנק באנשי אמונו: רעייתו קלייר שבמקביל מקדמת אינטרסים משלה, ובדאג סטמפר, ראש לשכתו ויועצו האישי.
עלילה > העונה השנייה

במהלך העונה השנייה מתמנה פרנק לסגן הנשיא. הוא נפטר מזואי ורוצח אותה. לאורך העונה ממשיך בתככיו וחותר תחת הנשיא ווקר. בכהונתו כסגן הנשיא נוקט פרנק בשורה של מהלכים מורכבים שנועדו להחליש את הממשל ואת דמותו של הנשיא, עד שהוא מביא להתפטרותו, ולהשבעתו של פרנק במקומו.